സുഹൃത്തായ ആംബുലന്സ് ഡ്രൈവര്ക്ക് വിഷം കഴിക്കുന്ന ചിത്രം അടക്കം വാട്സാപ് സന്ദേശം അയച്ച് പ്ലസ് ടു വിദ്യാര്ഥിനി, സന്ദേശം കണ്ടിട്ടും ആരെയും വിവരം അറിയിക്കാതെ യുവാവ് നാലു ദിവസത്തിനു ശേഷം വിദ്യാര്ത്ഥിനി മരണത്തിന് കീഴടങ്ങി കിളിമാനൂര്: വിഷം കഴിച്ചു ജീവനൊടുക്കുന്നതായി ചിത്രം അടക്കം സുഹൃത്തിന് വാട്സാപ് സന്ദേശം അയച്ച പ്ലസ് ടു വിദ്യാര്ഥിനി നാലു ദിവസത്തിനു ശേഷം മരിച്ചു. പെണ്കുട്ടി വിഷം കഴിച്ച കാര്യം മാതാപിതാക്കള് അറിയുന്നത് നാലാം ദിവസം ഫോണ് പരിശോധിച്ചപ്പോഴാണ്. എന്നാല് പെണ്കുട്ടിയുടെ ജീവന് രക്ഷിക്കാനായില്ല. സുഹൃത്തായ ആംബുലന്സ് ഡ്രൈവര്ക്കാണ് പെണ്കുട്ടി ആത്മഹത്യ ചെയ്യുന്നതായി സന്ദേശം അയച്ചത്. കിളിമാനൂര് വാലഞ്ചേരി കണ്ണയംകോട് വി എസ് മന്സിലില് എ ഷാജഹാന്സബീനബീവി ദമ്ബതികളുടെ മകള് അല്ഫിയ17 ആണ് മരിച്ചത്. ഞായറാഴ്ചയാണ് പെണ്കുട്ടി വിഷം കഴിച്ചത്. അയച്ച സന്ദേശം അന്നുതന്നെ സുഹൃത്ത് കണ്ടിരുന്നു. എന്നാല് കുട്ടിയുടെ മാതാപിതാക്കളെ വിവരം അറിയിച്ചില്ല. ഛര്ദിയും ക്ഷീണവും കാരണം അല്ഫിയയെ നാല് ആശുപത്രികളില് കൊണ്ടുപോയിരുന്നു. എന്നാല് വിഷം ഉള്ളിലെത്തിയ വിവരം അറിയാതെയായിരുന്നു ചികിത്സ. ഇതിനിടയില് ഇടയ്ക്ക് ഒരു ദിവസം അല്ഫിയ സ്കൂളില് പരീക്ഷ എഴുതുകയും ചെയ്തു. ബുധനാഴ്ച അവശനിലയില് ആറ്റിങ്ങല് വലിയകുന്ന് ഗവ ആശുപത്രിയിലെത്തിച്ചപ്പോള് മെഡിക്കല് കോളജിലേക്കു മാറ്റാന് നിര്ദേശിച്ചു. മെഡിക്കല് കോളജില് എത്തിച്ചതിന് ശേഷം അല്ഫിയയുടെ മൊബൈല് ഫോണ് പരിശോധിച്ചപ്പോഴാണ് വാട്സ് ആപ്പില് സന്ദേശം കാണുന്നത്. മകള് വിഷം കഴിച്ചതാണെന്ന് രക്ഷിതാക്കള് അറിയുന്നതും അപ്പോഴാണ്. എന്നാല് പുലര്ച്ചെ രണ്ടുമണിയോടെ അല്ഫിയ മരിച്ചു. പെണ്കുട്ടി കോവിഡ് ബാധിച്ച് പ്രാഥമിക ചികിത്സാകേന്ദ്രത്തില് 17 ദിവസം ചികിത്സയില് കഴിയുമ്ബോള് പരിചയത്തിലായ ആംബുലന്സ് ഡ്രൈവറായിരുന്ന യുവാവിനാണ് വിഷം കഴിക്കുന്ന ചിത്രം അടക്കം അയച്ചത്.